text: Mand fra Vejle dræbt i ulykke på E45 ved Aarhus
  14 januar 2017 kl. 09.27
  En bil endte 30-40 meter inde på en mark. Ulykken kostede en mand fra Vejle-området livet.
  Tidligt lørdag morgen omkom en 43-årig mand fra Vejleområdet i en soloulykke.
  Ulykken skete på E45 i sydgående retning cirka en kilometer før tilkørslen til Hadsten.
  -Vi får alarmen derude fra klokken 4.57. Der er ingen, der har set selve ulykken, siger Stig Heidemann, vagtchef, Østjyllands Politi.
  Bilen blev set ligge 30-40 meter inde på en mark. Da Østjyllands Politi kommer til stedet, sidder manden i bilen og er død.
  - Det er uvist, om det er sket på grund af glat føre, høj fart eller der har været noget galt med bilen. Det skal vi til at finde ud af, siger Stig Heidemann.
  De pårørende er underrettet.
  